2019. gada . decembrī Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 1. septembra noteikumos Nr. 506 „Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi”**

Izdoti saskaņā ar

Mēslošanas līdzekļu aprites likuma

4. panta pirmās daļas 1. punktu

Izdarīt Ministru kabineta 2015. gada 1. septembra noteikumos Nr. 506 „Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi” (Latvijas Vēstnesis, 2015, 179. nr.; 2016, 88. nr., 2018, 137. nr.) šādus grozījumus:

1. Izteikt 1.2.apakšpunktu šādā redakcijā:

„1.2. prasības mēslošanas līdzekļa ar marķējumu "EK mēslošanas līdzeklis" deklarētajai augu barības elementu formai un mēslošanas līdzekļa un substrāta atbilstības novērtēšanai saskaņā ar Komisijas 2008. gada 5. septembra Regulas (EK) Nr. [889/2008](http://eur-lex.europa.eu/eli/reg/2008/889/oj/?locale=LV), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulas (EK) Nr. [834/2007](http://eur-lex.europa.eu/eli/reg/2007/834/oj/?locale=LV) par bioloģisko ražošanu un bioloģisko produktu marķēšanu, (turpmāk – regula Nr. [889/2008](http://eur-lex.europa.eu/eli/reg/2008/889/oj/?locale=LV)) I pielikumu.”

2. Papildināt 10. punkta otro teikumu aiz vārdiem ,,mēslošanas līdzekli” ar vārdiem ,,un substrātu”.

3. Papildināt 11.punktu aiz vārdiem ,,ražotājs vai ievedējs” ar vārdiem ,,vai iepakotājs, kas maina ražotāja vai ievedēja reģistrācijas apliecībā norādīto mēslošanas līdzekļa vai substrāta nosaukumu”.

4. Izteikt 21.4.apakšpunktu šādā redakcijā:

„21.4. par augu augšanas veicinātāju vai mikrobioloģisko preparātu (izņemot mikrobioloģisko preparātu, kas tiek piedāvāts tikai kā kompostētājs) ir saņemts pozitīvs izmēģinājumu rezultāts mēslošanas līdzekļa efektivitātes pārbaudē, ja izmēģinājums ir veikts A vai B zonā saskaņā ar Eiropas Parlamenta un Padomes 2009. gada 21. oktobra Regulas (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK I pielikumu, vai trešajās valstīs līdzīgos platuma grādos un to ir veikusi zinātniska institūcija, kas atbilstoši Zinātniskās darbības likumam ir reģistrēta Zinātnisko institūciju reģistrā, vai citas valsts zinātniska institūcija, kas ir reģistrēta zinātnisko institūciju reģistrā saskaņā ar attiecīgās valsts normatīvo aktu prasībām;”

5. Papildinātnoteikumus ar 21.1 punktu šādā redakcijā:

„21.1Ja iepakotājs maina mēslošanas līdzekļa vai substrāta ražotāja vai ievedēja reģistrācijas apliecībā norādīto nosaukumu, tas maksā valsts nodevu par mēslošanas līdzekļa vai substrāta reģistrāciju”.

6. Papildināt 22. punktu aiz skaitļa „21.” ar vārdu un skaitli „un 21.1”

7. Aizstāt 24. punktā vārdus un skaitļus “un regulā Nr.142/2011” ar vārdiem un skaitļiem “regulā Nr.142/2011 un regulā Nr.889/2008”.

8. Aizstāt 29. punktā vārdus ,,divu nedēļu laikā” ar vārdiem „mēneša laikā”.

9. Izteikt 36. punktu šādā redakcijā:

„36. Dienests 20 darbdienu laikā pēc šo noteikumu [34. punktā](https://likumi.lv/ta/id/276480#p34) minēto dokumentu saņemšanas informāciju par paziņoto mēslošanas līdzekli un substrātu iekļauj paziņoto mēslošanas līdzekļu un substrātu sarakstā. Dienests savā tīmekļvietnē norāda atzītā mēslošanas līdzekļa vai substrāta grupu (ja tā norādīta dalībvalsts apliecinājumā) un tirdzniecības nosaukumu, ražotāju, iesniedzēju, dalībvalsti, kas to atzinusi, un attiecīgās dalībvalsts kompetentās iestādes vai ražotāja apliecinājuma datumu un numuru (ja tāds ir), kā arī apliecinājuma derīguma termiņu (ja tāds ir norādīts) un atzīšanas datumu Latvijā.”;

10. Papildināt noteikumus ar 36.1 punktu šādā redakcijā:

„36.1 Grozījumus paziņoto mēslošanas līdzekļu un substrātu sarakstā dienests izdara 20 darbdienu laikā, pamatojoties uz ražotāja vai ievedēja iesniegumu un tam pievienotajiem dokumentiem.”

11. Papildināt noteikumus ar IV.1 nodaļu šādā redakcijā:

„**IV.1  Mēslošanas līdzekļa un substrāta izvērtēšana izmantošanai bioloģiskajā lauksaimniecībā**

39. 1 Dienests izvērtē mēslošanas līdzekļa un substrāta atbilstību regulas Nr. 889/2008 I pielikuma prasībām.

39.2 Lai dienests izvērtētu mēslošanas līdzekļa vai substrāta atbilstību regulas Nr.889/2008 I pielikuma prasībām, persona, kas ir atbildīga par mēslošanas līdzekļa vai substrāta laišanu apritē, dienestā iesniedz:

39.21. iesniegumu (11.1 pielikums);

39.22. par ievestajiem mēslošanas līdzekļiem un substrātiem – ražotājvalsts, bet par paziņotajiem mēslošanas līdzekļiem – tos atzinušās valsts bioloģiskās lauksaimniecības kompetentās iestādes, kontroles institūcijas vai kontroles organizācijas atzinumu par mēslošanas līdzekļa vai substrāta atbilstību regulas Nr. 889/2008 I pielikuma prasībām, ja šāds atzinums ir;

39.23. informāciju par izejvielām, ja nepieciešams, norādot to izcelsmi un iegūšanas metodi.

39.3 Lai pieņemtu lēmumu par mēslošanas līdzekļa vai substrāta atbilstību regulas Nr.889/2008 I pielikuma prasībām, dienests, norādot pamatojumu, var pieprasīt personai papildinformāciju, kā arī pieaicināt atbilstošas kvalifikācijas ekspertus.

39.4 Ja persona 10 darbdienu laikā nav iesniegusi šo noteikumu [39.3 punktā](https://likumi.lv/ta/id/276480#p19) minēto papildinformāciju, dienests iesniegumu noraida.

39.5 Dienests mēneša laikā pēc iesnieguma saņemšanas pieņem lēmumu par mēslošanas līdzekļa vai substrāta atbilstību regulas Nr.889/2008 I pielikuma prasībām, ja:

39.51. mēslošanas līdzeklis un substrāts atbilst šo noteikumu un regulas Nr. 889/2008 I pielikuma prasībām;

39.52. saskaņā ar dienesta maksas pakalpojumu cenrādi ir segti izdevumi par novērtējuma sagatavošanu tā mēslošanas līdzekļa vai substrāta atbilstību regulas Nr. 889/2008 I pielikuma prasībām, kuram paredzēts lietot norādi “Atļauts lietot bioloģiskajā lauksaimniecībā”.

39.6 Dienests pēc lēmuma pieņemšanas par mēslošanas līdzekļa vai substrāta atbilstību regulas Nr.889/2009 I pielikuma prasībām ne vēlāk kā mēneša laikā no personas iesnieguma saņemšanas brīža savā tīmekļvietnē ievieto informāciju par konkrēto mēslošanas līdzekli vai substrātu mēslošanas līdzekļu un substrātu sarakstā „Atļauts lietot bioloģiskajā lauksaimniecībā”.

12. Izteikt 51. punktu šādā redakcijā:

„51. Informāciju par mēslošanas līdzekli un substrātu norāda mēslošanas līdzekļa vai substrāta iepakojuma etiķetē vai marķējumā, bet neiepakotiem mēslošanas līdzekļiem un substrātiem – pavaddokumentā. Ja mēslošanas līdzekļa un substrāta iepakojuma masa pārsniedz 25 kilogramus, informāciju par mēslošanas līdzekli vai substrātu latviešu valodā atbilstoši šo noteikumu prasībām var norādīt mēslošanas līdzekļa pavaddokumentā, izņemot par mēslošanas līdzekļiem ar norādi “Bioloģiskā lauksaimniecība” un “Atļauts lietot bioloģiskajā lauksaimniecībā” un substrātiem ar norādi „Atļauts lietot bioloģiskajā lauksaimniecībā”.

13.Izteikt 67.1. apakšpunktu šādā redakcijā:

„67.1. ražotāja izsniegtu testēšanas pārskatu (ja mēslošanas līdzeklis un substrāts ražots Eiropas Savienības dalībvalstī un Eiropas Ekonomikas zonas valstī) vai akreditētas laboratorijas testēšanas pārskatu, kurā norādīts deklarējamo rādītāju saturs atbilstoši šo noteikumu 1. pielikumam un nevēlamo piemaisījumu saturs atbilstoši šo noteikumu 3. pielikumam;”

14. Izteikt 73.1. apakšpunktu šādā redakcijā:

,,73.1. ražotāja izsniegtu testēšanas pārskatu (ja mēslošanas līdzeklis un substrāts ražots Eiropas Savienības dalībvalstī un Eiropas Ekonomikas zonas valstī) vai akreditētas laboratorijas testēšanas pārskatu, kurā norādīts deklarējamo rādītāju saturs atbilstoši šo noteikumu 1.pielikumam un nevēlamo piemaisījumu saturs atbilstoši šo noteikumu 3.pielikumam;”

15. Svītrot 87.punktu.

16. Papildināt noteikumus ar 88. punktu šādā redakcijā:

„88. Personas, kas ir reģistrējušas organisku mēslošanas līdzekli G grupā saskaņā ar šo noteikumu 1.pielikumu, ja tas neatbilst šo noteikumu 1.pielikuma G grupas prasībām, līdz 2023. gada 31. decembrim to pārreģistrē J grupā, ja ir izpildītas šo noteikumu prasības J grupas mēslošanas līdzekļiem. Ja reģistrēts organisks mēslošanas līdzeklis, kas neatbilst šo noteikumu G grupas prasībām, līdz 2023.gada 31.decembrim nav pārreģistrēts J grupā, mēslošanas līdzekļa reģistrāciju anulē.”

17. Papildināt 1. pielikuma G sadaļas „piezīmes” ar 4. punktu šādā redakcijā:

„4. Organiskas izcelsmes produkts nav uzskatāms par organisku mēslošanas līdzekli, ja saskaņā ar norādēm par lietošanu etiķetē, marķējumā vai pavaddokumentā augam veģetācijas sezonas laikā vai augsnei gada laikā netiek nodrošināts vismaz 10 kg ha-1 N, 5 kg ha-1 P2O5 un 5 kg ha-1 K2O.”

18. Papildināt 2.pielikuma „piezīmes” ar 5. punktu šādā redakcijā:

„5. Šī pielikuma 13.4., 13.5. un 13.6. apakšpunktā deklarētajiem rādītājiem tiek piemērota negatīvā un pozitīvā novirze”.

19. Papildināt noteikumus ar 11.1 pielikumu šādā redakcijā:

„11.1 pielikums

Ministru kabineta

2015. gada 1. septembra

noteikumiem Nr. 506

**Iesniegums par mēslošanas līdzekļa un substrāta iekļaušanu bioloģiskajā lauksaimniecībā izmantojamo mēslošanas līdzekļu sarakstā**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  | . |  |  | . |  |  |  |  | | |
| diena | |  | mēnesis | |  | gads | | | |  |

**I. Vispārīgā informācija**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Iesniedzēja reģistrācijas numurs   |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  |  |  |  |  |  |     kompetentās institūcijas reģistrā | | | | | |  |
|  | | | | | |  |
| 2. Iesniedzējs: | | | |
| 2.1. nosaukums |  | | |
| 2.2. juridiskā adrese |  | | |
| 2.3. tālruņa numurs |  | faksa numurs |  |
| e-pasta adrese |  | | |

3. Ziņas par personu, kas iesniedz iesniegumu:

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 3.1. personas kods | | |  |  | |  |  |  |  | - |  |  |  |  |  |  | |
| 3.2. vārds |  | | | | | | | | | | | | | | | |  |
| 3.3. uzvārds |  | | | | | | | | | | | | | | | |  |
| 3.4. personu apliecinošā dokumenta dati *(aizpilda, ja nav personas koda)*: | | | | | | | | | | | | | | | | |  |
| 3.4.1. izdevējiestādes nosaukums | | | | |  | | | | | | | | | | | |  |
| 3.4.2. numurs | |  | | | | | | | | | | | | | | |  |
| 3.4.3. izsniegšanas datums | | |  | | | | | | | | | | | | | |  |

**II. Informācija par mēslošanas līdzekli un substrātu**

4. Mēslošanas līdzekļa vai substrāta nosaukums:

4.1. oficiālais (ja ir) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2. tirdzniecības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Mēslošanas līdzekļa vai substrāta ražotājs:

5.1. nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.2. valsts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Bioloģiskās lauksaimniecības kompetentās iestādes, kontroles institūcijas vai kontroles organizācijas atzinums (ja tāds ir) par mēslošanas līdzekļa vai substrāta atbilstību izmantošanai bioloģiskajā lauksaimniecībā:

6.1. iestādes nosaukums­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.2. valsts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.3. atzinuma datums un derīguma termiņš (ja tāds ir) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Mēslošanas līdzekļa vai substrāta statuss:

|  |  |
| --- | --- |
| Reģistrēts (reģistrācijas apliecības numurs) |  |
| EK mēslošanas līdzekļu uzskaitē iekļauts |  |
| Paziņoto mēslošanas līdzekļu un substrātu sarakstā iekļauts |  |
| Atļauja tirdzniecībai (atļaujas Nr.) |  |

|  |  |  |
| --- | --- | --- |
|  |  | |
| 8. Maksas pakalpojuma maksājuma datums | |  |

|  |
| --- |
| Apliecinu, ka sniegtā informācija ir pareiza |
|  |
| *(reģistrācijas iesnieguma iesniedzēja vārds, uzvārds un paraksts\*)* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.”

20. Papildināt 12. pielikumu ar 11.1 punktu šādā redakcijā:

|  |  |  |
| --- | --- | --- |
| 11.1 | Norāde “Atļauts lietot bioloģiskajā lauksaimniecībā” | Ja ir dienesta lēmums par mēslošanas līdzekļa vai substrāta atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām |

21. Papildināt 14. pielikumu ar 10.1 punktu šādā redakcijā:

|  |  |  |
| --- | --- | --- |
| 10.1 | Norāde “Atļauts lietot bioloģiskajā lauksaimniecībā” | Ja ir dienesta lēmums par mēslošanas līdzekļa vai substrāta atbilstību regulas Nr. 889/2008 I pielikuma prasībām |

Ministru prezidents A. K. Kariņš

Zemkopības ministrs K. Gerhards